امریکائي سفیر د حامد کرزۍ د خبرو غندنه کړې
حامد کرزۍ په دې ورستۍ موده کې د ملکي کسانو په وژنه، د شپې په وخت د جنگیالو خلاف د کارویانو او په یو شمیر نورو مسلو په غربي ائتلافي ځواکونو سختې نیوکې کړې دي. غربي سفارتکاران په عامه توگه د کرزۍ د خبرو جوابونه نه کوي.
افغانستان کې د امریکې سفیر کارل آئیکن بیري د افغان صدر حامد کرزۍ د هاغه وینا غندنه کړې ده چې پکښې ښاغلې کرزۍ خپل هیواد کې د نړي والو عسکرو په کردار سختې نیوکې کړې دي. د امریکې نیویارک ټائمز د یو رپورټ ترمخه، کارل آئیکن بیري وئیلې امریکایان د خپل ژوند او مالي وسائیلو په بیعه د افغانستان په خدمت کې مصروف دي نو کله چې هغوي اوري چې هغوي ته یرغلگر ویل کیږي، هغوي ته د افغانانو بې رحمه دښمنان ویل کیږي نو په دې د هغوي زړونه دردیږي او هغوي د خپلو کوششونو نه بې زړه شي. نیویارک ټائمز وائي کار آئیکن بیري دغه خبرې د هرات یو نیورسټۍ طالب علمانو ته کړې دي. حامد کرزۍ په دې ورستۍ موده کې د ملکي کسانو په وژنه، د شپې په وخت د جنگیالو خلاف د کارویانو او په یو شمیر نورو مسلو په غربي ائتلافي ځواکونو سختې نیوکې کړې دي. غربي سفارتکاران په عامه توگه د کرزۍ د خبرو جوابونه نه کوي. خو د نیویارک ټائمز ترمخه، کارل آئیکن بیري وئیلې هغه د یو ملگري په حیث د زړه نه خبرې کړې دي. د خالي په ورځ د کابل په خبري کانفرنس کې حامد کرزۍ نړي والو ځواکونو باندې سخت ټکونه اوکړل، او وې ویل د ایئلافي ځواکونو نیتونه مشکوک دې او د هغوي د وسلو د لاسه هیواد کې خیچنوالی پیدا شوی دی. ښاغلي کرزۍ اویل نړي وال ځواکونه د خپلو مقصدونو پوره کولو د پاره کار کوي او ددې د پاره د افغانستان خاوره استعمالوي. خو کارل آئیکن بیري د هرات یونیورسټۍ طالب علمانو ته اویل کله چې د افغانستان ځنې مشران امریکایانو ته یرغلگر وائي نو هغه د هاغه عسکرو خپلوانو ته د تسلۍ او همدردۍ ټکې نشې وئیلې چا چې په افغانستان کې ژوند د لاسه ورکړی وي او يي د بدن کوم اندام ته په افغانستان کې زیان رسیدلی وي. هغه اویل د یو عسکر او بیا د یو سفیر په حیث افغانستان کې پنځه کاله تیرولو ورستو هغه په دې باروي دی چې افغانان ډیر ښه خلک دي. کارل آئیکن بیري به د سږ کال په اخره کې د خپلې چوکۍ نه ښکته کیږي. د امریکې صدر باراک اواباما رائین سي کراکر افغانستان د پاره د امریکا نوی سفیر ټاکلی دی. رائین سې کراکر ددې وړاندې په پاکستان او عراق کې د امریکې سفیر پاتې شوی دی.